b'\n_START_ARTICLE_\nEwa Podle\xc5\x9b\n_START_SECTION_\nBakgrunn\n_START_PARAGRAPH_\nHun fullf\xc3\xb8rte musikkstudiene ved musikkakademiet i Warszawa hos Alina Bolechowska, og debuterte 1975 som Rosina i Rossinis Il barbiere di Siviglia ved Teatr Wielki i Warszawa. _NEWLINE_Som prisvinner av sangkonkurranser i Moskva, Toulouse og Barcelona startet hun sin internasjonale karriere.\n_START_SECTION_\nOperasangerinne\n_START_PARAGRAPH_\nI 1984 debuterte hun ved Metropolitan i New York med tittelrollen i H\xc3\xa4ndels Rinaldo, i 1993 sang hun derimot for f\xc3\xb8rste gang ved La Scala i Milano med tittelrollen i Rossinis Tancredi. Hun har siden sunget regelmessig i de fremste operahusene i Europa og Amerika \xe2\x80\x93 ved Covent Garden i London, Wiener Staatsoper i Wien, Teatro La Fenice i Venezia, Op\xc3\xa9ra Bastille i Paris, Deutsche Oper og Staatsoper i Berlin \xe2\x80\x93 og ikke minst \xe2\x80\x93 La Scala i Milano og Metropolitan i New York. _NEWLINE_Hun er ogs\xc3\xa5 en ivrig recitalsynger, og har sunget med orkestre som Berliner Philharmoniker, Orchestre de la Suisse Romande eller San Francisco Symphony i verdens viktigste konsertsaler. Hun har spilt inn mange plater for renommerte platekompanier som blant annet Decca, EMI og Naxos (nominert til Grammy)._NEWLINE_Med sin fremragende teknikk og karakteristiske, dramatiske stemme (som spenner over et omfang av 3 oktaver \xe2\x80\x93 opp til sopran-C3), er hun blitt en ettertraktet sanger over hele verden. Hun regnes som en betydelig tolker av H\xc3\xa4ndel og Rossini, og sammenlignes ofte med Marilyn Horne og Kathleen Ferrier.'